Tegevust alustas uus uudistekanal lihtsaskeeles.ee
Jälgi Arusaamise Agentuuri!
Sotsiaalne ettevõte Arusaamise Agentuur käivitas uue meediakanali lihtsaskeeles.ee,
mis pakub uudiseid ja teavet lihtsas keeles.
Lihtsas keeles uudiseid on Eesti meediamaastikule väga vaja,
kuna need loovad võrdsemaid võimalusi,
suurendavad ligipääsetavust infole ja
vähendavad tekstide valesti mõistmist.
Lihtne keel aitab luua vastutustundlikku ajakirjandust,
kus igapäevauudised on kättesaadavad kõigile.
Lihtne keel on lihtsustatud keel,
mis aitab infot lugejateni viia,
olenemata nende lugemisoskusest või tervislikust olukorrast.
Lihtsa keele puhul võib kasutada lugemist lihtsustavat kujundust.
Kes saavad lihtsast keelest kasu?
Kuigi lihtsa keele loomisel on seni arvestatatud intellektipuudega inimeste vajadustega,
on selline keelekasutus suureks abiks ka paljudele teistele.
Lihtsas keeles uudistest saavad kasu:
- eakad ja lapsed
- lugemisraskustega ja tähelepanuhäirega inimesed
- erialateadmisteta inimesed
- vähese keeleoskusega inimesed (nii emakeelena rääkijad kui muukeelsed keeleõppijad)
- vähese lugemusega inimesed
- keerulises vaimses seisundis inimesed
- väsinud, kiirustavad, stressis inimesed
- intellektipuudega ja psüühikahäiretega inimesed
- arusaamist mõjutavate ravimite kasutajad
- kõik inimesed, kes ei taha keerulist teksti lugeda
Millega tegeleb Arusaamise Agentuur?
MTÜ Arusaamise Agentuur loodi 2022. aastal.
Samal aastal pälvis agentuur NULA starditoetuse.
NULA inkubaator aitab ellu väärt ühiskondlikke algatusi.
Starditoetust annab välja sihtasutus Kodanikuühiskonna Sihtkapital (KÜSK).
Arusaamise Agentuur tegeleb lihtsas keeles sisuloomega ja koolitamisega.
Kogemus, et lihtsas keeles sisuloome on vajalik palju enamatele,
kui esimese hooga arvaks,
on teinud sellest agentuuri südameasja ning missiooni.
Katrin Jõgisaar
- Arusaamise Agentuuri asutaja
- lihtsa keele asjatundja ja koolitaja
Lihtne keel
kellel on raskusi lugemisega või arusaamisega.
Lihtne keel sobib ka lugejale,
kes saab aru keerulisest tekstist.
Kui jagad meie artikleid,
aitad lihtsal keelel levida.
Jälgi Arusaamise Agentuuri!